Grand Theft Auto: The Ballad of Gay Tony

***Grand Theft Auto: The Ballad of Gay Tony*** on kahest episoodist teine väljalase platvormidele Xbox 360, PlayStation 3 ja PC versioon videomängust *Grand Theft Auto IV*, arendajaks Rockstar North, väljalastud 29. oktoobril 2009 Xbox 360- le ja 13. aprillil 2010 PlayStation 3 ja Microsoft Windows platvormile. Tegemist on neljanda *Grand Theft Auto* saaga lisapaketiga, mis on ühtlasi neljateistkümnes väljalase.

*The Ballad of Gay Tony* jälgib uue peategelase saavutusi. Luis Fernando Lopez on värske dominikaani narkoäri liige ja ühtlasi Anthony "Gay Tony" Prince'i ihukaitsja. viimane on Liberty City suurimate ööklubide omanik. Rockstar Games väidab, et see episood süstib Liberty City ellu üledoosi relvadest, hiilgusest ja kuritegevusest. Ja mängija vaevleb konkureerivate sõprade ja perekonna liikmetega. Maailmas, kus igalühel on oma hind, saadab teda inimeste usaldamises ebakindlus.

Ühele plaadile kokku pandud lisad kannavad pealkirja *Grand Theft Auto: Episodes From Liberty City,* mis ei vaja originaalvideomängu *Grand Theft Auto IV* olemasolu, väljalastud koos teise episoodi ilmumisega, sisaldades mõlemat, nii *Grand Theft Auto IV: The Lost and Damned* kui ka *The Ballad of Gay Tony.*

## Mängitavus

*The Ballad of Gay Tony* võimaldab taasmängida eelnevalt läbitud missioone, sisaldades ligilähedast punktisüsteemi nagu videomängu *Hitman* saagas või nagu süsteem nähtud videomängus *Manhunt*. GTA seeriates on varemgi olnud selline võimalus, nimelt videomängus *Grand Theft Auto: Chinatown Wars*. Lisa on ka saanud mängu varustus, sealhulgas relvastuse näol, nagu FN P90, M249 SAW automaatrelv, Atchisson Assault Shotgun, AMC Automag püstol, samuti ka "sticky bombs". Autodest on lisatud mängu kiired sportautod, sedaanid, uued õhusõidukid, nende hulgas väike ründehelikopter nimega "Buzzard", suure kandevõimega helikopter nimega "Skylift" ja süstikhelikopter nimega "Swift". Lisaks naaseb videomängust *Grand Theft Auto: San Andreas* tuntuks saanud langevari, võimaldades mängijatel osaleda langevarjuhüpetes. Peale selle on kaardile asetatud kõrgusmõõtur (altimeeter). Mäng tutvustab ka uuendatud sõidukaugust, samuti ka võimalust külastada Tony kahte ööklubi, kus saab osaleda joomise ja tantsimise minimängudes, samuti olla klubi turvatöötaja. Mängijatel on võimalus osaleda kaklusturniiridel, või siis panustada võitja peale, olles ise vaatleja rollis.

Interneti-põhises mitmikmänguosas uuendati vabamängu tüüpi, tapmismatši, meeskonnapõhist tapmismatši, võidusõitu, lisati juurde langevarjuhüpped.

## Sisu kokkuvõte

Peategelaseks on Luis Fernando Lopez. Mäng algab sellega, et Luis viibib Niko Bellicu, Derricku, Patrick McReary ja Saint Michaeli poolt korraldatud pangaröövi ajal pangas. Kui ta sealt pääseb, liigub ta edasi oma bossi, Gay Tony korterisse, kust leiab eest Rocco Pelosi, kellele Tony võlgu on. Kuna tal on raskusi oma ööklubide Maisonette 9 ja Hercules lahti hoidmisega, peab ta paljudelt raha laenama. Selleks, et Roccot rahulikuna hoida, peab Luis tema heaks töötama, sest Tonyl ei ole võimalik oma võlga tasuda.

Seega saadetakse Luis ja Tony läbirääkimistele Chinatowni, kus Triaadide jõuk soovib abi ehitusloa probleemiga, millest Luis keeldub. Olukord lõppeb tulevahetusega. Luis peab elimineerima mitmeid jõuguliikmeid, et Tonyt kaitsta ja sealt põgeneda. Samas paigas, samal ajal proovis mootorrattaklubi The Lost Billy Grey eestvedamisel seada lõksu jõugu asepresident Johnny Klebitzile ja Jim Fitzgeraldile.

Peagi saab mängija tuttavaks ka Luise ema, Adriana "Mama" Yanira Lopeziga, kellel on rahaprobleemid, tema sõprade Armando Torrese ja Henrique Bardasega, kes on tegelevad narkoäriga ning kellega mängija saab osaleda narkosõdades.